— У нас было цяжкое мужчынскае жыццё, якое мы паспяхова пераадольвалі, як мне здавалася, — робіць папраўку Зміцер. — Вядома, часам былі канфлікты, але ў каго іх няма ў падлеткавым веку? Ад самага нараджэння С. быў любімым дзіцем, ён ніколі не быў кінутым, напрыклад, у дзяцінстве праз увесь горад вазіў яго ў асаблівы дзіцячы сад, потым уладкаваў у адну з найлепшых гімназій Мінска, у сына была няня. Усё крута змянілася з нараджэннем Лількі: грошай не стала, змяніўся лад жыцця. Я пачаў займацца рэабілітацыяй дачкі, сышоў з бізнэсу, С. шмат у чым быў прадстаўлены сам сабе.